Major League Baseball -kausi 2015

Major League Baseball kausi 2015 on Major League Baseballin kausi, joka alkoi 5. huhtikuuta. Kauden ensimmäisen ottelun pelasivat St. Louis Cardinals ja Chicago Cubs Wrigley Fieldillä, Chicagossa. Runkosarja päättyi 4. lokakuuta.

MLB:n 86. All stars -ottelu pelattiin 14. heinäkuuta Cincinnatissa, Ohiossa. Ottelussa ratkesi kotietu kauden World Series -ottelusarjassa. American League voitti ottelun juoksuin 6–3. Ottelun arvokkaimmaksi pelaajaksi valittiin Los Angeles Angelsin Mike Trout.

Kausi päättyi 1. marraskuuta, kun Kansas City Royals saavutti neljännen voittonsa New York Metsistä World Seriesissä.

Kausi oli Rob Manfredin ensimmäinen Baseball komissaarina.

 Runkosarja 

Joukkueet kohtaavat kunkin divisioonavastustajansa 19 kertaa, yhteensä 76 ottelua. Lisäksi kukin joukkue pelaa 6-7 ottelua jokaista oman liigansa toisen divisioonan joukkuetta vastaan. Näistä kertyy 66 ottelua. Loput 20 ottelua muodostuvat ns. interleague -otteluista toisen liigan joukkueita vastaan.

Koska divisioonaparit, joista nämä interleague -ottelut muodostettiin olivat tällä kertaa: AL East vs. NL East, AL Central vs. NL Central ja AL West vs. NL West, sisältyvät myös ns. paikallisvastustajat näihin. Joukkue kohtaa paikallisvastustajansa kahdessa kolmen ottelun sarjassa (toinen kotona - toinen vieraissa), kaksi muuta vastustajaa kohdataan kahdessa kahden ottelun sarjassa (kotona ja vieraissa) ja edelleen kaksi muuta vastustajaa kohdataan yhdessä kolmen ottelun sarjassa (toinen kohdataan kotona, toinen vieraissa).

Runkosarjan viimeisen kierroksen ottelut aloitetaan samaan aikaan kello 15.00 (Eastern Time).

 Postseason 

Liigan välieriin (Division Series) selviytyvät suoraan divisiooniensa parhaat joukkueet (järjestys määräytyy Kassan perusteella, K = voitot-tappiot). Muista joukkueista kummankin liigan kaksi parasta pelaavat kerrasta poikki -menetelmällä pudotusottelut (wild card game), joiden voittajat pääsivät mukaan välieriin. Divisioonan voitosta pelataan lisäottelu kahden parhaan ollessa tasatilanteessa. Samoin pääsystä villin kortin -otteluun voidaan joutua lisäotteluun.

Division Series'issa divisioonavoittajista paras kohtaa villin kortin ottelun voittajan, joka nykyisin voi olla myös samasta divisioonasta. Kaksi muuta divisioonavoittajaa pelaavat keskenään. Ottelut aloitetaan runkosarjassa paremmin menestyneen kotikentällä kahdella ottelulla, jonka jälkeen ottelut 3 ja tarvittaessa 4 pelataan heikommin menestyneen kotona. Mikäli tarvitaan viides ottelu, se pelataan jälleen paremman kotikentällä. Ottelupareissa ensiksi kolme voittoa saavuttanut joukkue etenee liigan mestaruusottelusarjaan (League Championship Series).

Liigan mestaruus ratkeaa paras seitsemästä -systeemillä, eli ensiksi neljä voittoa saavuttanut joukkue saavuttaa liigan mestaruuden ja osallistuu World Seriesiin toisen liigan voittajaa vastaan. Ottelut aloitetaan kahdella pelillä paremmin sijoittuneen kotikentällä (sijoitus divisioonassa ratkaisee ensisijaisesti, sitten kassa). Tarvittaessa kolme seuraavaa pelataan heikomman kotona ja kaksi viimeistä jälleen paremman joukkueen kotikentällä.

World Series pelataan samalla kaavalla kuin League Championship Series. Kotietu on sen liigan mestarilla, joka kyseisellä kaudella voittaa All stars -ottelun - tällä kaudella AL. Kuten interleague -otteluissa, myös World Seriesissä, designated hitter -sääntöä käytetään otteluissa, joissa American Leaguen joukkue on kotijoukkueena.

Runkosarjan sarjataulukot

 American League  Sija  Joukkue  Voitot  Tappiot  Voittosuhde    GB AL East  1.  Toronto Blue Jays  93  69  .574     -- 2.  New York Yankees (w)  87  75  .537    6 3.  Baltimore Orioles  81  81  .500  12 4.  Tampa Bay Rays  80  82  .494  13 5.  Boston Red Sox  78  84  .481  15 AL Central 1.  Kansas City Royals  95  67  .586     -- 2.  Minnesota Twins  83  79  .512  12 3.  Cleveland Indians  81  80  .503  13.5 4.  Chicago White Sox  76  86  .469  19 5.  Detroit Tigers  74  87  .460  20.5 AL West 1.  Texas Rangers  88  74  .543     -- 2.  Houston Astros (w)  86  76  .531    2 3.  Los Angeles Angels of Anaheim  85  77  .525    3 4.  Seattle Mariners  76  86  .469  12 5.  Oakland Athletics  68  94  .420  20

 National League Sija  Joukkue  Voitot  Tappiot  Voittosuhde    GB NL East  1.  New York Mets    90  72  .556     -- 2.  Washington Nationals    83  79  .512    7 3.  Miami Marlins    71  91  .438  19 4.  Atlanta Braves    67  95  .414  23 5.  Philadelphia Phillies    63  99  .389  27 NL Central 1.  St. Louis Cardinals  100  62  .617     -- 2.  Pittsburgh Pirates (w)    98  64  .605    2 3.  Chicago Cubs (w)    97  65  .599    3 4.  Milwaukee Brewers    68  94  .420  32 5.  Cincinnati Reds    64  98  .395  36 NL West 1.  Los Angeles Dodgers    92  70  .568     -- 2.  San Francisco Giants    84  78  .519    8 3.  Arizona Diamondbacks    79  83  .488  13 4.  San Diego Padres    74  88  .457  18 5.  Colorado Rockies    68  94  .420  24

Postseason
Wild card games: 
AL: New York - Houston 0–3
NL: Pittsburgh - Chicago 0–4

 Lähteet 

MLB.com

Luokka:Major League Baseball -kaudet
Luokka:Vuoden 2015 baseball